วิ่งฉลอง
ถือเป็นงานใหญ่ประจำปีของแบงก์กรุงศรีอยุธยากับงานวิ่งฉลองความสัมพันธ์ 130 ปี ไทย-ญี่ปุ่น อยุธยา คิซูน่า เอกิเด้ง 2017 (AYUTTHAYA KIZUNA EKIDEN 2017) ในวันอาทิตย์ที่ 12 มี.ค.นี้ บนเส้นทางอุทยานประวัติศาสตร์ จ.พระนครศรีอยุธยา
23 ก.พ. 2560

ถือเป็นงานใหญ่ประจำปีของแบงก์กรุงศรีอยุธยากับงานวิ่งฉลองความสัมพันธ์ 130 ปี ไทย-ญี่ปุ่น อยุธยา คิซูน่า เอกิเด้ง 2017 (AYUTTHAYA KIZUNA EKIDEN 2017) ในวันอาทิตย์ที่ 12 มี.ค.นี้ บนเส้นทางอุทยานประวัติศาสตร์ จ.พระนครศรีอยุธยา
งานนี้เขาไม่จัดวิ่งธรรมดา แต่เป็นการวิ่งผลัด 4 คูณ 3.40 กม. ระยะทางรวม 13.6 กม. และกิ๊บเก๋ไม่เหมือนใคร ไม่ได้วิ่งไปส่งไม้ผลัดแต่ไปส่งสายสะพายทาซูกิแทน
งานวิ่งรายการนี้ได้รับความสนใจจากชาวไทยและญี่ปุ่นคึกคัก มีคนลงทะเบียนร่วมวิ่งด้วยทะลุเป้าไปแล้ว ตอนนี้แค่ลุ้นว่ากอบกาญจน์ วัฒนวรางกูร รมว.ท่องเที่ยวและกีฬา จะมาร่วมตัดริบบิ้นปล่อยตัวนักวิ่งหรือเปล่า
สายสืบรายงานว่า โนริอากิ โกโตะ กรรมการผู้จัดการใหญ่และประธานเจ้าหน้าที่บริหาร ธนาคารกรุงศรีอยุธยา ตั้งใจซุ่มซ้อมฟิตร่างกายเต็มที่ เพื่อลงไปวิ่งผลัดกับเขาด้วย แต่ทีมที่จะมาร่วมส่งสายสะพายทาซูกิด้วย ยังอุบไว้ว่าเป็นใครบ้าง
เดี๋ยววันจริงก็รู้